Belle Isle (Douar-Nevez ha Labrador)

20px Evit pennadoù all an anv Belle Isle, gwelit ar pennad Belle-Île.
Belle Isle (distaget /bɛl ˈaɪl/ e saozneg) zo un enezenn tost didud un tamm ouzhpenn 24 km eus aodoù Labrador hag un tammm dindan 32 km e norzh aodoù Douar-Nevez. Er Meurvor Atlantel emañ, e genoù Norzh Strizh-mor Belle Isle hag a voe anvet diouzh anv an enezenn.

Roet e voe he anv gant an ergherzer breizhat Jakez Karter diouzh anv gallek Ar Gerveur, e Breizh. Emañ war an hent berrañ etre al Lennoù Bras hag Europa, hag an hent merdeiñ war-zu Bae Hudson ha Tiriadoù ar Gwalarn. Penn Norzh "Gwenojenn Etrebroadel an Appalachoù" eo an enezenn.

Tri zour-tan he deus Belle Isle, unan en Norzh ha daou en Su.

Douaroniezh
Belle Isle a sav betek war-dro 213 m en he lec'h uhelañ hag he deus 52 km2 he gorread, 17 km he hed ha 6 km he ledander. Tost da 24 km diouzh an eil aod pe egile emañ, met un tamm tostoc'h ouzh tu Labrador strizh-mor Belle Isle, hag un tour-tan (harpet gant skoazelloù-pleg) en deus en e benn norzh hag en e benn su.

Didud eo an enezenn ent-ofisiel, ha bez' e vez annezet un tamm e-pad ar prantad pesketaerezh.

Belle Isle eo beg norshañ Menezioù an Appalachoù, hag en em astenn e bep seurt stummoù war 3200 km war-zu ar mervent betek Alabama, er Stadoù-Unanet.

Diskouez a ra an delvanoù skorn emañ an enezenn e lec'h ma kej daou red-mor. Redek a ra Redenn al Labrador eus an hanternoz, hag ur red bihanoc'h, kaset gant avelioù kreñv eus ar c'hornôg, a red eus ar mervent.

Hin
Enez Belle he deus un hin izarktikel (rummatadur hin Köppen Dfc'') marzhinel, yen-kenañ evit ul lec'h war an aod ken pell er su evel an 51vet ledredenn. Da skouer, Dukark war an tu all eus an Atlantel a zo 11,8 °C tommoc'h evit ar bloaz a-bezh, abalamour d'ar c'hasennoù disheñvel war tu reter ha kornôg diwaskenn Island. An hin a zo gant hañvioù berr ha fresk ha goañvioù hir ha yen-tre a bad an darn vrasañ eus ar bloaz. E-kerzh ar mizioù tommañ, eus miz Even betek miz Gwengolo, e vez ar glaveier puilhañ.

Daveoù

Belle Isle, Canada, NASA Earth Observatory newsroom, 2006-04-27.

Liammoù diavaez
Ekorannvro Strizh-mor Belle Isle
Chart of The Strait of Belle Isle and Belle Isle gant Kabiten James Cook

Rummad:Douar-Nevez ha Labrador